на нефт или газ“.
 (54)
 След представените допълнителни разяснения китайският производител износител заяви, че в категорията на продукта „Обсадни тръби или други тръби от видовете, използвани за добив на нефт или газ“ Комисията е избрала най-близките видове на продукта по начин, който е завишил дъмпинговите маржове. На второ място, според него Комисията е следвало да оповести конкретно кои данни за производителя от Съюза са били използвани. На трето място, той заяви, че от представените допълнителни разяснения не става ясно дали данните от промишлеността на Съюза са били използвани, за да се определят всички изнасяни видове на продукта в тази категория, или само някои от тях. На последно място, китайският производител износител представи искане всички продукти от конкретен клас стомана (13 % Cr) да отпаднат от изчисляването на дъмпинга с довода, че износът на продукти от този клас стомана всъщност представлява препродажба на продукти, които не са произведени от него самия.
 (55)
 Комисията поясни, че най-близките видове на продукта са избрани въз основа на броя съвпадащи характеристики, описани в съображение 60. На китайския производител износител бе представена информация за най-близкия вид на продукта, използван за всеки изнасян вид. На второ място, китайският производител износител не представи доводи в подкрепа на твърдението си. На трето място, в изложените на вниманието му допълнителни разяснения се потвърждава, че за конкретно посочената от него категория на продукта, клас стомана и диаметър не е имало продажби на вътрешния пазар в Индия. По тази причина за всички продажби на тези видове на продукта са използвани данни от други производители. Представеният на вниманието му диапазон на нормалната стойност важи за всички най-близки видове на продукта в тази категория на продукта. На последно място, Комисията е правно задължена да определени нормална стойност за целия износ за Съюза и следователно посочената категория на продукта не може да бъде изключена от изчисляването на дъмпинга. При всяко положение дори износът в тази категория на продукта да не бъде взет предвид при изчисляването на дъмпинга, това не би променило извода, че през разследвания период в рамките на прегледа дъмпинговият внос е продължил. Поради това твърденията бяха отхвърлени.
 3.1.3. Експортна цена
 (56)
 Експортната цена бе установена в съответствие с член 2, параграф 8 от основния регламент въз основа на действително платените или дължимите експортни цени към първия независим клиент.
 3.1.4. Сравнение и дъмпингови маржове
 (57)
 Комисията сравни нормалната стойност и експортната цена на включените в извадката производители износители. Съгласно предвиденото в член 2, параграфи 11 и 12 от основния регламент среднопретеглената нормална стойност на всеки вид от сходния продукт в държавата аналог бе сравнена със среднопретеглената експортна цена на съответния вид от разглеждания продукт.
 (58)
 Тъй като при сравнението между нормалните стойности и експортните цени беше установено наличието на дъмпинг, беше направено заключението, че прилагането на корекции спрямо експортните цени, изразени франко борд, не би имало отражение върху констатацията за дъмпинг, тъй като — ако с помощта на корекции за тяхното занижаване експортните цени бъдат намалени още повече — дъмпинговият марж само ще се увеличи.
 (59)
 Един китайски производител износител заяви, че сравнението на